Isigidimi Sama-Xosa.

Ipepa Lama-Xosa Lenyanga Pambili nto zak’wetu! [Lihlaulelwa 5s. ngonyaka kwase kuqaleni

Vol. XVII, LOVEDALE, SOUTH AFRICA, JANUARY 1, 1887. No. 210.

IZAZISO.

NGE NTLAULO YE “SIGIDIMI.”

A

MAGAMA afunyenwe esemva nge ntlaulo ye  
“Sigidimi” ekupeleni kuka December anqunyulwe amapepa awo ukususela ku January, 1887, nje nge saziso senyanga edluleyo. Abasukuba botu-  
mela incwadi ngomcimbi we “Sigidimi”, nokuba  
yimali makube ngegama lika Dr. James Stewart,  
Lovedale, Alice.

NGE MALI YE MFUNDO.

K

UYAZISWA kuyo yonk’ into ukuba akuko bani uyakwamkelwa engezanga nayo imali yenxaso yemfundo yake. Ke ngoko bonke abazali mabapaule esi saziso, ati otumela umntwana wake amtumele kunye nokozo olo lufunekayo, angasayikwamkela lungeko.

NGO KUVULWA KWEZIKOLO.

U

SUKU lokuvulwa kwezikolo ngumhla wamashumi  
omabini anesixenxe ku January (27) ngolwe Sine evekini. Abaqalayo ukuzisa abantwana mabapaule olosuku, kuba lolokuviwa kwabasafikayo.

Isigidimi Sama-Xosa

*NGOM-GQIBELO, JANUARY 1,*1887.

INGXELO YOMNYAKA WE 1886 YASE  
LOVEDALE INSTITUTION.

Ngomhla we 15 ku December kuleswe ingxelo yomnyaka ngu Rev. Dr. Stewart, u Mongameli walomzi. Wayilesa. pambi kwentlanganiso edla ngokubako iminyaka yonke, yokuvalwa kwezikolo okwexeshana. Kute kuba bekuko undwendwe olubalulekileyo u Dr. Cameron wase Kapa, yaba nguye obekwe esihlalweni. Usukile u Rev. Dr. Stewart walesa ingxelo yomnyaka, wenjenje ukuqala kwake—Kwiminyaka ngeminyaka iquba nje, kuya kunqaba ngokunqaba ukwenza ingxelo ezalisekileyo, kwanale yezi Seshoni zombini zalomnyaka ikwanjalo. Kantike kwanayo le igixiwe, kuba isingele pakati yonke imilibo-libo yezipa- luka, nezamashishini nezantoni ezilunge kulomzi, ezose zibonakala emapepeni ngokuzeleyo. Singati ukuba lomnya- ka siwuncomile, ekuqubeni kwemisebenzi yawo, mhlayimbi kubeko abangayitabati kamnandi londawo inge ayina nyaniso. Kantike kona, zimbalwa i Institution nokuba zezalupina uhlobo ezingade zincome ukuqubela pambili komsebenzi wazo ngendlela zonke, ekubeni nekutiwa zicunyelwe ngumsebenzi wazo sezifane zazixolisa ngale ndawo yokuba zisamise inyawo zazo noko sekunje. Ke ngoko, ingxelo esiya kuyenza iya kuyelelana neyanyakenye eyayi nendawo yokuba xa kuya kuba nje, kubonakala ukuba endaweni yokuwutwabulula umsebenzi, kuya kufuneka unyiniwe, wabutyazwa, oko kungebe nani-nani. Kubonakala mhlope ukuba kunokuba kutwatyulelwe kwezintsha indawo ezingandisa kwa indleko, okunye, nokuze sibe nako ukuquba kwangoluhlobo siqube ngalo lube nezindleko, kuqala kufuneka sifumene ingqiniseko evela kumacala amabini eyakuba luncedo kuti.

Kuqala kufuneka sincediswe kulo msebenzi ngabantu abantsundu, esikolwayo ukuba ngabantu aba nemvume yokunceda, koko bakohliwe kule minyaka kune yangapambili ukuyi kupa yonke imali yokuxasa imfundo yosapo Iwabo olufunda kulomzi. Kanjalo kufuneka sincedwa nayi Palamente yale Koloni, oko ke kukuti kuyole Koloni. Ukuba i Palamente iyaluhluta uncedo eb’ilwenzile lokuxasa imfundiso yabantu abantsundu ebapeteyo, asikuko oko, ukutsho ukuti obo bunzima mabutwalwe ngabanye abantu, kantike kunjalonje, yi Koloni leyo kanye kwakunye nabantsundu abafundiselwayo apa kulomzi wase Lovedale. Ekubeni ke kungaqondeki eyonanto kusakubayiyo, ngenxa yokungaqiniseki kwezinto, kuyakude kufuneke kuncitshiswe amanani abeza emfundweni. Nangapezu koko. Siyakude siye kuqala kwase zantsi esisekweni, siwunyine kanyeumsebenzi wase kaya apa—

INGXELO YEZASE NKONZWENI.

Inqubo yalo mnyaka, ibonisa ibakala elitsha elingeneyo kuneminyaka. Ngapandle kokuxela ukuma kwamanani nje kodwa nayi remente nawobuzo, namhla alunge ekuka-ngelelweni amalungelo okoko, ngohlobo olona lululo nje ngoko kuboniswa njalo yile ngxelo ilandelayo. Kuwo

lomnyaka kuqubeke ngolu hlobo—

Amalungu e Remente 123

Amabuzwa 69

Abangento ... ... 61

Usapo olungabalwayo 120

Bebonke ngama 363

IMITENDELEKO.

Nge Cawa yokugqibela ye 1886 kwenziwa Umtendeleko wenkosi, kwabako nabamkelelwe enanini lamalungu eremente ngobapatizo.

Amadodana 17

Intombi 7

Bebonke 24

Inxenye kolu lutsha selu neminyaka enga mitandatu nesixenxe elubuzweni. Abona bamkelwa ngobapatizo batandatu abangamadodana, nentombi inye. Bonke abanye babepehlelelwe bese zintsana.

IMVIWO ZASE MFUNDWENI.

*(Public Educational Examinations.)*

Nonyaka nje e Lovedale kufumaneke iziqiniselo (Certificates) ezimashumi mabini anesitatu (23). Ezi 11 zeze *University Examination,* zaye ezi 12 izeze *Teachers' Examination.*

INGXELO YOMVI ZIKULA.

|  |  |  |  |  |  |  |  |
| --- | --- | --- | --- | --- | --- | --- | --- |
| Igama le Class. | Inani eliviweyo. | Below. | I. | II. | III. | IV. | V. |
| Mr. Smith } ...  „ Moir } ... | 50 |  |  |  | 4 | 16 | 30 |
| „ Roberts .., | 31 |  |  |  | 6 | 18 | 7 |
| „ Calder  Girls, pupils ... | 47 |  | 1 | 15 | 31 |  | ... |
| 68 | 8 |  | 11 | 28 | 14 | 7 |
| „ Work Dept..  Apprentices ... | 24 | ... | 1 | 1 | 17 | 5 |  |
| 29 | ... | 1 | 6 | 18 | 4 |  |
| Station School.. | 50 | 3 | 19 | 21 | 7 |  | ... |
| TOTAL ... | 299 | 11 | 22 | 54 | 111 | 57 | 44 |